Blaž Slišković

Blaž Slišković (rođen 30. maja 1959) je bosanskohercegovački nogometni trener, te bivši nogometaš.

Karijera
Nadimak mu je bio "Balkanski Maradona", a igrao je na poziciji veznog igrača. Bio je poznat po svojim čuvenim golovima iz kornera tj. udaraca iz ugla. Predviđali su mu veliku karijeru u inostranstvu, međutim jedan divljački start mu je onemogućio napredak u karijeri i nastup na SP 1982.Večernji list Tomislav Dasović: SP je uklet za dinamovce, a i za Manchester, 14. maj 2010.BH Dani br.124  Miljenko Jergović: Nogometni lomovi, 15. oktobar 1999.

"Baka" je bio poznat kao boem, u pravom smislu te riječi. Pravila sportskog života za njega nisu postojala, često je bježao iz karantena te sa priprema za jugoslavensku reprezentaciju, za koju je upisao 26 nastupa i postigao 3 gola. Njegova utakmica života za reprezentaciju bila je protiv Italije 1984. u kvalifikacijama za Olimpijske igre u Los Angelesu, kada je od 5 golova on postigao dva, a za dva asistirao. Svi tadašnji fudbalski eksperti predviđali su mu veliku karijeru, ali njegovo boemstvo i nesportski život su ga u tome spriječili.

Što se internacionalne karijere tiče igrao je u italijanskoj Pescari, francuskim klubovima Lensu i Mulhouseu. Nakon osamostaljivanja Republike Hrvatske postaje član Hrvatskog dragovoljca, a karijeru završava u Mostaru u svom Zrinjskom.

Kasnije je postao uspješan trener kao što je bio i uspješan fudbaler. Bio je selektor reprezentacije BiH, te je bio na pragu plasmana na SP 2006. u Njemačkoj. Jednu sezonu je bio trener HNK Hajduka iz Splita s kojim je bio prvi na tabeli dok ga 8 utakmica prije kraja te šampionske sezone nije smijenio i naslijedio Igor Štimac. Zatim preuzima Zrinjski. Nakon 5 godina i poraza od reprezentacije Mađarske 3-1 "Baka" daje ostavku na mjesto selektora i posvećuje se samo Zrinjskom, s kojim osvaja jedno treće i jedno drugo mjesto, ali ne ostvaruje zapažen uspjeh u evropskim takmičenjima, ispada jednom u prvom, a jednom u drugom pretkolu kupa UEFA-e.

Jednom je prilikom nezadovoljan suđenjem na utakmici Premijer lige BiH zajedno sa svojom ekipom napustio teren zbog čega je bio kažnjen sa 2.500 KM.

Reference

Vanjski linkovi

Kategorija:Rođeni 1959.
Kategorija:Živi ljudi
Kategorija:Biografije, Mostar
Kategorija:Bosanskohercegovački nogometaši
Kategorija:Jugoslavenski nogometaši
Kategorija:Bosanskohercegovački nogometni treneri
Kategorija:Nogometaši Veleža
Kategorija:Nogometaši Mulhousea
Kategorija:Nogometaši Olympique Marseillea
Kategorija:Nogometaši Stade Rennaisa
Kategorija:Nogometaši Hajduka
Kategorija:Nogometaši Pescare
Kategorija:Nogometaši Zrinjskog
Kategorija:Nogometaši Hrvatskog dragovoljca
Kategorija:Treneri Hajduka
Kategorija:Jugoslavenski nogometni reprezentativci
Kategorija:Bosanskohercegovački nogometni reprezentativci
Kategorija:Selektori nogometne reprezentacije Bosne i Hercegovine
Kategorija:Trener godine u Bosni i Hercegovini
Kategorija:Bosanskohercegovački sportisti 20. vijeka